# Auvers (Naut Léger)

Auvers (Auvers en francés) z-es una comuna auvernhassa situada dins lo departament del Naut Léger e la region d'Auvèrnhe Ròse Aups, ancianament d'Auvèrnhe.

## Geografia
### Perimètre delh territòri

Comunas confrontantas de Auvers :
| | Pinòus ? | Desges |
| Clavèiras (Cantal) | | |
| | Paulhac de Marjarida (Losera) | La Becèira |

## Toponimia
### Nosairòlas (nom supausat)

Las fòrmas ancianas son Nozeyroulles en 1379, Rector de Nosairoliis en 1380, Nozoirolles en 1401, Nozayrolas alh secle XV, Noseyrolas en 1459, Nozeirolæ en 1505, Nozerolles d'Auvert, alh secle XVIII (mapa de Cassini).
La prononciacion aproximativa a Auvers z-es [nuzi'ɾɔɾə]. Nosairòlas ven delh latin nucarius, « nojèir », ambelh sufixe -eola [o lor resultat]. Comparar amb una varianta marchesa delh meime nom, Noseròles.

### Auvers

Las fòrmas ancianas son Mansus d'Alvers en 1459, Auvercium en 1505, Auvers en 1511, Anvers en 1888.
La prononciacion aproximativa a Pinòus z-es [u'vɛɾ], a Auvers z-es [zu'vɛɾ].
Segon Dauzat, Auvers ven delh gallic Arvernus, escais-nom etnic, o are, « davant » e vern-, « vernhe ».
Segon Xavier Delamarre, l'etime d'Auvers z-es *Aruernon, la proprietat d'Arvernos, nom atestat. Comparar a Auvers-sur-Oise, Alvernis en 861, çò que supausa una dissimilacion de arv > alv.

## Istòria

En 1789, Nosairòlas dependiá de la província d'Auvernhe, de l'eleccion e subdelegacion de Briude e delh ressòrt delh presidial de Riam. Sa gleisa parochala, diocèsi de Sant Flor e archipreirat de Lanjac, èra delh vocable de Sant Pèire; l'abat de La Chaa Dieu presentava a la cura.
En 1789, Auvers fasiá partida, alh temporal e a l'espiritual, de Nosairòlas, que remplacèt coma chapluòc de comuna en vertut d'un decret delh 1èir de novembre de 1900.
La comuna se creèt a la revolucion ambelh nom de Nozeyrolles, vialatge actual d'Auvers, pueis prenguèt lo nom d'Auvers per un decret delh 1èir de novembre de 1900, publicat alh Jornal Oficial lo 8 de novembre$^,$.

## Administracion

Lista dels cònsols successius :
| Periòde | Periòde | Identitat | Qualitat |
| 2014 | 2026 | René Soulier | Ensenhaire retirat a Chantaloba |
| junh de 1995 | 2014 | Gabriel Boisserie | Garda forestièr au Pavillon |
| | 1995 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 58, totala: 58 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 417 | 410 | 410 | 577 | 551 | 564 | 548 | 519 | 575 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 566 | 565 | 545 | 462 | 510 | 439 | 413 | 446 | 448 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 454 | 438 | 391 | 302 | 267 | 236 | 234 | 208 | 180 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 161 | 147 | 125 | 103 | 86 | 67 | 61 | 60 | 59 60 |
| 2009 | 2010 |
| 60 60 | 62 62 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 51 abitants e la densitat èra de 2,37 ab/km².

## Ligams extèrnes

* Auvers sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Auvers (Naut Léger)».
* 1 2 Augustin Chassaing, Antoine Jacotin Dictionnaire topographique... de la Haute-Loire, 1907, p. 198 https://gallica.bnf.fr/ark:/12148/bpt6k392965/f247.item
* 1 2 Enquèsta delh contributor en 2024
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 502, a Nouzerines
* 1 2 Augustin Chassaing, Antoine Jacotin Dictionnaire topographique... de la Haute-Loire, 1907, p. 13 https://gallica.bnf.fr/ark:/12148/bpt6k392965/f62.item
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 40, a Auvernaux
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 63, 286 e 326
* ↑ Journal officiel de la République française delh 8 de novembre de 1900. Legir en linha : https://gallica.bnf.fr/ark:/12148/bpt6k6261098c/f2.item.r=Nozeyrolles site Gallica
* Portal d'Auvèrnhe